Budapest XXII. kerülete

Budapest XXII. kerülete Budapest délnyugati részén, a Duna jobb partján fekvő kerület. A kerületi önkormányzat által megállapított hivatalos elnevezése Budafok-Tétény.

Földrajz 
A Budai-hegység déli előterét alkotó dolomitból és mészkőből álló, karsztos felszínű Tétényi-fennsíkon és annak a Dunáig lefutó lejtőin terül el. Ennek löszös talajtakarója kiválóan alkalmas volt a szőlőtermesztésre. (A fennsík kertvárosias negyedei alatt a római korban elkezdett kőbányászat tárnáiból maradt, a kőbányai pincerendszerhez hasonlóan kiterjedt borospince hálózat húzódik, amelyekben a filoxéra járvány óta többnyire gombákat termesztenek.) A fennsík Kamaraerdő melletti, sziklagyepes része számos ritka növény- és llatfaj élőhelye. A Háros-sziget a még érintetlen ártéri erdőségével természetvédelmi terület.

Közlekedés
A kerületen áthalad a 6. sz. főútvonal, az M0 és a 7. sz. (régi balatoni) országút. Keleti oldalán húzódik a Dunántúlra vezető 30a és 40a számú vasútvonal.
Közösségi közlekedéssel a 41-es és a 47-es villamossal, illetve autóbuszjáratokkal (13, 13A, 33, 58, 101B, 101E, 113A, 114, 133E, 138, 141, 150, 150B, 213, 214, 250, 250B, 251, 251A, 251E, 287, 941, 973) közelíthető meg.

Története 
1950. január elsejétől létezik, Budafok megyei város majdnem teljes területének, valamint Nagytétény és Budatétény nagyközségeknek az egyesítése révén.

A XXII. kerület országgyűlési képviselője 2010–2014 között Németh Zoltán, a Fidesz politikusa, majd Szabolcs Attila, a Fidesz korábbi polgármestere.

Népesség

Közélete

Polgármesterei
 1990–1994: Hajas Ervin (SZDSZ)
 1994–1998: Hajas Ervin (független - mszp támogatással)
 1998–2002: Szabolcs Attila (Fidesz-FKgP-MDF)
 2002–2006: Bollók Istvánné (MSZP-SZDSZ)
 2006–2010: Szabolcs Attila (Fidesz-KDNP-Nemzeti Fórum-Jobbik)
 2010–2014: Szabolcs Attila (Fidesz-KDNP)
 2014–2019: Karsay Ferenc (Fidesz-KDNP)
 2019-től: Karsay Ferenc (Fidesz-KDNP)

A kerületet a rendszerváltás után először az SZDSZ-es Hajas Ervin vezette két cikluson és 8 éven keresztül. Őt követte Szabolcs Attila (MDF), akit 2002-ben Bollók Istvánné (MSZP) váltott. 2006-ban ismét Szabolcs Attilát választották meg, ezúttal fideszesként, majd 2010-ben immár harmadik ciklusát kezdte meg. Őt 2014-ben Karsay Ferenc váltotta, akit 2019-ben újraválasztottak.

Országgyűlési képviselői 
 Mészáros Péter (MDF) (1990–1994)
 Lendvai Ildikó (MSZP) (1994–1998)
 Németh Zsolt (Fidesz) (1998–2002)
 Lendvai Ildikó (MSZP) (2002–2010)
 Németh Zoltán (Fidesz) (2010–2014)
 Szabolcs Attila (Fidesz) (2014–2018)
 Molnár Gyula (MSZP) (2018–2022)
 Tóth Endre (Momentum) (2022–)

Önkormányzati választások eredményei

2019 
 A polgármester-választás eredménye:  Megválasztott polgármester: Karsay Ferenc (Fidesz-KDNP)

 A megválasztott képviselők megoszlása jelölő szervezetek szerint

Testvérvárosai 
  Bonn – Bonn kerület (1990)
  Barót (1996)
  Kristianstad (1998)
  Varsó – Białołęka kerület (1999)
  Várna – Primorszki kerület (2003)
  Bécs – 22. kerület, Donaustadt (2006)
  Mezőkaszony (2016)
  Bolzano (2018)

Nevezetességek 

 I. világháborús emlékmű Budafokon
 I. világháborús emlékmű Nagytétényben
 Barlanglakás-múzeum
 Budafoki pincerendszer
 Czuba–Durozier kastély
 Nagytétényi Gloriette
 Nagytétényi Kastélymúzeum
 Sacelláry-kastély
 Kerámiapark
Törley-kastély
 Törley-mauzóleum
Budafoki városháza
 Memento Park
 Nagytétényi úti Kollégium

Kapcsolódó szócikkek 
 Emléktáblák Budapest XXII. kerületében

Jegyzetek

Források
 Budapest Teljes Utcanévlexikona (Sprinter Kiadó, 2003)

További információk
Városháza Online – Budafok Tétény önkormányzata
Budafok-Tétény Online
Budafok-Tétény startlapoldal
A kerület műemlékei